open-index/open-wikipedia-markdown huggingface dataset:
Θεωρία εκτίμησης

Η **θεωρία εκτίμησης (ή θεωρία αξιολόγησης)** είναι θεωρία της ψυχολογίας που υποστηρίζει ότι τα συναισθήματα των ανθρώπων εξάγονται από τις αξιολογήσεις-εκτιμήσεις των διαφόρων γεγονότων, τα οποία προκαλούν συγκεκριμένες αντιδράσεις σε διαφορετικούς ανθρώπους. Ουσιαστικά, η εκτίμησή ενός ανθρώπου για μια κατάσταση προκαλεί συναισθηματική ανταπόκριση, η οποία θα βασίζεται σε αυτήν την εκτίμηση.  Ένα παράδειγμα αυτού: έστω ότι κάποιος πάει σε ένα πρώτο ραντεβού . Εάν το ραντεβού εκληφθεί ως επιτυχία, μπορεί κάποιος να αισθανθεί ευτυχία, χαρά, ίλιγγο, ενθουσιασμό ή/και προσμονή, επειδή έχει εκτιμηθεί ως ένα γεγονός με πιθανές θετικές μακροπρόθεσμες επιπτώσεις, π.χ. έναρξη μιας νέας σχέσης, αρραβώνα ή ακόμα και γάμο. Από την άλλη, εάν το ραντεβού εκληφθεί αρνητικά, τότε τα συναισθήματα του ατόμου, ως αποτέλεσμα, μπορεί να περιλαμβάνουν κατάθλιψη, λύπη, κενό ή φόβο. (Scherer et al., 2001)  

Η αντίληψη και η κατανόηση της συναισθηματικής αντίδρασης άλλων ανθρώπων καθίσταται επίσης σημαντική για μελλοντικές αξιολογήσεις. Σημαντική πτυχή της θεωρίας εκτίμησης είναι ότι εξηγεί την ύπαρξη διαφορετικών συναισθηματικών αντιδράσεων για το ίδιο γεγονός από άτομο σε άτομο. 

Οι θεωρία αξιολόγησης του συναισθήματος είναι θεωρία που υποστηρίζει ότι τα συναισθήματα προκύπτουν από τις ερμηνείες και τις εξηγήσεις των ανθρώπων για τις περιστάσεις τους, ακόμη και απουσία σωματικής (οργανικής) διέγερσης (Aronson, 2005).  Ελλείψει σωματικής διέγερσης, καθένας από εμάς αποφασίζει πώς να νιώσει για μια κατάσταση αφού έχει ερμηνεύσει και εξηγήσει τα φαινόμενα που θα του προκαλέσουν τη συναισθηματική ανταπόκριση. Έτσι η αλληλουχία των γεγονότων είναι η εξής: γεγονός, ανάλυση και ταυτόχρονα συνύπαρξη διέγερσης και συναισθήματος.

Υπάρχουν δύο βασικές προσεγγίσεις. Η δομική προσέγγιση και το μοντέλο διαδικασίας. Αυτά τα μοντέλα παρέχουν μια εξήγηση για την αξιολόγηση των συναισθημάτων και εξηγούν με διαφορετικούς τρόπους πώς μπορούν να αναπτυχθούν τα συναισθήματα.
 
Οι κοινωνικοί ψυχολόγοι έχουν χρησιμοποιήσει τη θεωρία εκτίμησης/αξιολόγησης για να εξηγήσουν και να προβλέψουν μηχανισμούς άμυνας και μοτίβα συναισθηματικότητας των ανθρώπων. Αντίθετα, για παράδειγμα, η ψυχολογία της προσωπικότητας μελετά τα συναισθήματα ως συνάρτηση της προσωπικότητας ενός ατόμου και επομένως δεν λαμβάνει υπόψη την αξιολόγηση ή τη γνωστική απόκριση του ατόμου σε μια κατάσταση. 

Αμφίβολο σημείο γύρω από αυτή τη θεωρία είναι το γεγονός ότι, σύμφωνα με αντιτιθέμενες θεωρίες, τα συναισθήματα δεν μπορούν να συμβούν χωρίς σωματική διέγερση.

## Παραπομπές


Εκτιμησης
Επταρχία

250px|μικρογραφία|Τα Αγγλοσαξονικά βασίλεια που συναποτέλεσαν την "Αγγλοσαξονική Επταρχία", 802 μ.Χ.

Η **Επταρχία** είναι το συλλογικό όνομα που αποδίδεται στα επτά μικρά βασίλεια των Αγγλοσαξόνων που εμφανίστηκαν από το τέλος της Ρωμαϊκής κυριαρχίας (410 μ.Χ.) και την αρχή της Αγγλοσαξονικής εγκατάστασης στην Βρετανία (450 μ.Χ.) μέχρι την παγίωση των τεσσάρων ισχυρότερων βασιλείων της Μερκίας, της Νορθουμβρίας, του Ουέσσεξ και της Ανατολικής Αγγλίας τον 9ο αιώνα και την μετέπειτα ενοποίησή τους.

Με την ονομασία Αγγλοσάξονες αποκαλούνται τα τρία γερμανικά φύλα που ξεκίνησαν από περιοχές της σημερινής Γερμανίας και Δανίας και εποίκησαν τα Βρετανικά Νησιά κατά το δεύτερο μισό του 5ου αιώνα μ.Χ. Το φύλο των Άγγλων εγκαταστάθηκε βορειοανατολικά και κεντρικά της Βρετανίας, όπου αργότερα προέκυψαν τα βασίλεια της Μερκίας, της Νορθουμβρίας και της Ανατολικής Αγγλίας. Οι Σάξονες εγκαταστάθηκαν νότια της νήσου, όπου δημιουργήθηκαν τα βασίλεια του Ουέσσεξ, Σάσσεξ και Έσσεξ. Οι Γιούτοι κατέλαβαν το νοτιοανατολικό άκρο του νησιού, το οποίο θα εξελιχθεί στο βασίλειο του Κεντ. Τα επτά αυτά βασίλεια συναποτέλεσαν την Αγγλοσαξονική Επταρχία. 

Κατά την διάρκεια των τεσσάρων αιώνων της Επταρχίας ο αριθμός των βασιλείων και των υποδιαιρέσεών τους μεταβαλλόταν, καθώς οι βασιλείς ανταγωνίζονταν μεταξύ τους για υπερίσχυση. Σε κάποια περίοδο της ιστορίας τους τα βασίλεια του Έσσεξ, Σάσσεξ και Κεντ βρέθηκαν υπό τον έλεγχο γειτονικών τους βασιλείων. Η αποδυνάμωση της Επταρχίας οδήγησε στην σταδιακή ενοποίηση των Αγγλοσαξονικών βασιλείων και στην δημιουργία του Βασιλείου της Αγγλίας.  Η διαδικασία της ενοποίησης ξεκίνησε από τον 9ο αιώνα με τον Εγβέρτο του Ουέσσεξ να αποκτά έλεγχο επί των περισσότερων Αγγλοσαξονικών βασιλείων το 829 και με την Αγγλική ενοποίηση υπό τον Αλφρέδο τον Μέγα (871 - 899) ενάντια στην εξάπλωση των Δανών Βίκινγκ στην Αγγλία. Η πολιτική ενοποίηση της Αγγλίας ολοκληρώθηκε τον 10ο αιώνα με τον βασιλιά Έθελσταν να γίνεται ο πρώτος βασιλιάς όλης της Αγγλίας το 927 μ.Χ. 

Η ιστοριογραφική παράδοση των επτά βασιλείων ανάγεται στο βιβλίο *Historia Anglorum* του 12ου αιώνα, ενώ ο όρος *Επταρχία* πρωτοσυναντάται τον 16ο αιώνα.

## Παραπομπές


Κατηγορία:Αγγλοσαξονική Αγγλία
Ολαβαρία

Η **Ολαβαρία** () είναι πόλη στην επαρχία του Μπουένος Άιρες της Αργεντινής. Είναι η διοικητική έδρα του παρτίδο (κομητεία) της Ολαβαρία και έχει 89.721 κατοίκους σύμφωνα με την απογραφή του 2010. Στην πόλη υπάρχει αεροδρόμιο .

Ο οικισμός ιδρύθηκε επίσημα στις 25 Νοεμβρίου 1867 και πήρε το όνομά του προς τιμή του συνταγματάρχη Χοσέ Βαλεντίν ντε Ολαβαρία (1801-1845), ενός από τους πρώτους στρατιωτικούς ηγέτες της Αργεντινής.

## Γνωστοί κάτοικοι
* Γκιγιέρμο Αβάλος (γεν. 1923), αθλητής
* Πέδρο ντε λα Βέγκα (γεν. 2001), ποδοσφαιριστής
* Χουαν Χοσέ Λονγκίνι (γεν. 1984), ποδοσφαιριστής
* Χοσέ Ζαμπικιάτι (1900-1984), ποδηλάτης

## Φωτογραφίες

Αρχείο:Olavarria Plaza Coronel Olavarria.JPG|Πλατεία Κορονέλ Ολαβαρία
Αρχείο:Olavarria Iglesia San Jose.jpg|Ενορία του Σαν Χοσέ
Αρχείο:Olavarria Balneario Municipal Cipriano Catriel.jpg|Η λίμνη αναψυχής Τσιπριάνο Κατριέλ
Αρχείο:Rayuela pampas.jpg|Ένα χωράφι πάμπας κοντά στην Ολαβαρία


## Παραπομπές


## Εξωτερικοί σύνδεσμοι
*  

Κατηγορία:Πόλεις της Αργεντινής
Ερνέστ Μούτσι

Ο **Ερνέστ Μούτσι** (αλβανικά: Ernest Muçi) (γενν. 19 Μαρτίου 2001) είναι Αλβανός επαγγελματίας ποδοσφαιριστής, ο οποίος αγωνίζεται ως επιθετικός για την Λέγκια Βαρσοβίας.

## Σταδιοδρομία σε συλλόγους

### ΚΦ Τίρανα
Ο Μούτσι γεννήθηκε στην πρωτεύουσα της Αλβανίας, τα Τίρανα και ξεκίνησε την ποδοσφαιρική σταδιοδρομία του στην Ντιναμό Τιράνων σε ηλικία 15 ετών, πριν αγωνιστεί στην άλλη ομάδα της πόλης και την ομάδα που υποστήριξε μεγαλώνοντας, την ΚΦ Τίρανα. Αρχικά εντάχθηκε στην ομάδα κάτω των 17 ετών. Έκανε το επαγγελματικό του ντεμπούτο για τα Τίρανα ως 16χρονος στις 28 Ιανουαρίου 2018 σε μια νίκη με 3–0 στην Β΄ Κατηγορία  εναντίον της Σκουμπίνι, μπαίνοντας ως αλλαγή στο 56ο λεπτό. Σκόραρε το πρώτο του γκολ στις 3 Μαρτίου 2018 σε μια νίκη με 4–1 εναντίον της Σενκόλι, μπαίνοντας ως αλλαγή στο 62ο λεπτό και σκοράροντας στο 78ο λεπτό κάνοντας το 4-0 για τα Τίρανα. Σκόραρε ξανά αργότερα τον ίδιο μήνα, λίγο μετά τα 17α γενέθλιά του εναντίον της Απολλόνια, όπου σημείωσε δύο γκολ σε μια εντός έδρας νίκη με 5-1. Έπαιξε 11 παιχνίδια, 6 από τα οποία ήταν βασικός, και σημείωσε 3 γκολ καθώς τα Τίρανα κέρδισαν την Β΄ Κατηγορία και πέτυχαν την άνοδο στην Α΄ Κατηγορία.

Ο Μούτσι έκανε το ντεμπούτο του στην κορυφαία κατηγορία στις 2 Σεπτεμβρίου 2018 σε μια εκτός έδρας ήττα με 3–1 από την Κουκέσι, όπου σκόραρε στο 61ο λεπτό αφού μπήκε στο ημίχρονο αντί του Γιουνούσ Σεντάμου. Δυσκολεύτηκε να πάρει χρόνο συμμετοχής στην πρώτη ομάδα και κατάφερε μόνο 8 συμμετοχές στο πρωτάθλημα και ένα γκολ καθώς τα Τίρανα απέφυγαν τον υποβιβασμό για 5 βαθμούς. Καθώς αγωνιζόταν για τα λεπτά της πρώτης ομάδας, ήταν κανονικός στους κάτω των 19 ετών, όπου σημείωσε 4 γκολ σε 11 αγώνες για να βοηθήσει τα Τίρανα να τερματίσουν στην 3η θέση στον Όμιλο Α του πρωταθλήματος κάτω των 19 ετών.

### Λέγκια Βαρσοβίας
Στις 23 Φεβρουαρίου 2021, ο Μούτσι υπέγραψε με την πολωνική Λέγκια Βαρσοβίας.

## Εθνική ομάδα
Ο Μούτσι ξεκίνησε τη διεθνή του καριέρα τον Σεπτέμβριο του 2018, όταν ο προπονητής της Αλβανίας κάτω των 19 ετών, Εριόν Μπογκντάνι, τον κάλεσε για τα φιλικά με την Ισλανδία. Κέρδισε την πρώτη του συμμετοχή στις 8 Σεπτεμβρίου και σημείωσε το μοναδικό γκολ του αγώνα για να κερδίσει την ομάδα του με 1–0 στο Λούσνια.

Στις 4 Σεπτεμβρίου 2020 κλήθηκε στην ομάδα Κ21 της Αλβανίας όπου σημείωσε ένα τέρμα εναντίον της Αυστρίας Κ21.

Έκανε το ντεμπούτο του για την εθνική ομάδα ποδοσφαίρου της Αλβανίας στις 15 Νοεμβρίου 2021 σε έναν προκριματικό αγώνα του  Παγκοσμίου Κυπέλλου εναντίον της Ανδόρας.

## Παραπομπές


Κατηγορία:Αλβανοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Αλβανίας Κ21
Κατηγορία:Ποδοσφαιριστές Εθνικής Αλβανίας
Κατηγορία:Ποδοσφαιριστές ΚΦ Τίρανα
Κατηγορία:Ποδοσφαιριστές Σουπερλίγκα Αλβανίας
Κατηγορία:Ποδοσφαιριστές Λέγκια Βαρσοβίας
Κατηγορία:Ποδοσφαιριστές Εκστρακλάσα
Κατηγορία:Ξένοι ποδοσφαιριστές στην Πολωνία
Κατηγορία:Ποδοσφαιριστές Ευρωπαϊκού Πρωταθλήματος 2024
Ιωάννης Παπαϊωάννου (σκακιστής)

Ο **Ιωάννης Παπαϊωάννου** (20 Απριλίου 1976) είναι Έλληνας διεθνής γκρανμαίτρ στο σκάκι. Είναι τέσσερις φορές πρωταθλητής Ελλάδας στο σκάκι.

Ο Παπαϊωάννου κέρδισε τον τίτλο του γκρανμάστερ το 1998. Κατέκτησε το ελληνικό πρωτάθλημα σκακιού το 1997, το 1998, το 1999 και το 2007. Είναι ο Νο. 2 σε κατάταξη Έλληνας παίκτης αυτήν την στιγμή (σε τίτλους: 84(Ομαδικούς και ατομικούς).

## Παραπομπές


Κατηγορία:Έλληνες σκακιστές
Μακεδονικό ημερολόγιο

Το **Μακεδονικό ημερολόγιο** είναι ένα σεληνιακό ημερολόγιο που χρησιμοποιήθηκε στην αρχαία Μακεδονία την 1η χιλιετία π.Χ. Αποτελούνταν από 12 σεληνιακούς μήνες (δηλ. 354 ημέρες ανά έτος), οι οποίοι χρειάζονταν ενδιάμεσους μήνες για να συμβαδίζουν με τις εποχές. Μέχρι τη χρήση του ημερολογίου σε όλο τον ελληνιστικό κόσμο, προστέθηκαν επτά συνολικά *εμβόλιμοι* (ενδιάμεσοι μήνες) σε κάθε 19ο έτος σεληνιακού κύκλου. Τα ονόματα των μηνών του Μακεδονικού Ημερολογίου παρέμειναν σε χρήση στη Συρία ακόμη και στη χριστιανική εποχή.

## Ονόματα
Τα ονόματα των μακεδονικών μηνών, όπως και τα περισσότερα ονόματα των ελληνικών μηνών, προέρχονται από γιορτές και σχετικούς εορτασμούς προς τιμή των Ολύμπιων θεών. Τα περισσότερα από αυτά συνδυάζουν μια μακεδονική διαλεκτική μορφή με μια ξεκάθαρη ελληνική ετυμολογία (π.χ. Δῐός από τον Δία, Περίτιος από τον Ηρακλή Περίτα («Φύλακας»), Ξανδικός/Ξανθικός από την λέξη Ξάνθος, (πιθανή αναφορά στον Ηρακλή), Άρτεμίσιος από την Άρτεμις κ.λπ.) με πιθανή εξαίρεση ενός, που μαρτυρείται και σε άλλα αρχαία ελληνικά ημερολόγια.

## Περιγραφή
Το Μακεδονικό ημερολόγιο ήταν στην ουσία το Βαβυλωνιακό ημερολόγιο με την αντικατάσταση των Μακεδονικών ονομάτων για τα βαβυλωνιακά, και ως εκ τούτου ήταν παράλληλο με το Εβραϊκό ημερολόγιο που είναι επίσης σεληνιακό και χρησιμοποιήθηκε και κατά την Παρθική Αυτοκρατορία. Ένα παράδειγμα επιγραφών του 6ου αιώνα μ.Χ. από τη Δεκάπολη της Ιορδανίας, που φέρουν το Ηλιακό Μακεδονικό ημερολόγιο, ξεκινά από τον μήνα Αδυναίο. Ο ηλιακός τύπος συγχωνεύτηκε αργότερα με το Ιουλιανό ημερολόγιο. Στη ρωμαϊκή επαρχία της Μακεδονίας χρησιμοποιήθηκαν και τα δύο ημερολόγια. Η ρωμαϊκή εκδοχή μαρτυρείται σε επιγραφές με το όνομα *Kalandôn* (στη γενική) (αρχαία ελληνικά: ) και το Μακεδονικό . Τέλος, επιγραφή από την Κασσάνδρεια περίπου του 306-298 π.Χ. φέρει ένα μήνα , που υποδηλώνει ότι ορισμένες πόλεις μπορεί να χρησιμοποιούσαν τους δικούς τους μήνες ακόμη και μετά τον 4ο αιώνα π.Χ. μετά την επέκταση των Μακεδόνων.

: ‡&#x2003;Οι μήνες που σημειώνονται με αυτό το σήμα και περιλαμβάνουν τη λέξη "Έμβόλιμος" χρησιμοποιήθηκαν μόνο περιστασιακά, για παρεμβολή.

## Αρίθμηση ετών
Συνήθως μετρούσαν τα έτη από την εκ νέου κατάκτηση του Σέλευκου Α' Νικάτωρ της Βαβυλώνας, που έγινε το «1ο έτος». Αυτό ισοδυναμεί με το έτος 312 π.Χ. / 311 π.Χ. του σύγχρονου Γρηγοριανού ημερολογίου . Αυτή η πρακτική εξαπλώθηκε εκτός της αυτοκρατορίας των Σελευκιδών και βρήκε χρήση στην αρχαία Μακεδονία, στην Αίγυπτο υπό των Πτολεμαίων και σε άλλα μεγάλα ελληνιστικά κράτη που προέρχονται επίσης από τις κατακτήσεις του Μεγάλου Αλεξάνδρου.

## Δείτε επίσης

* Αρχαία ελληνικά ημερολόγια
* Αττικό ημερολόγιο

## Παραπομπές



Κατηγορία:Ιστορία της αρχαίας Μακεδονίας
Κατηγορία:Ελληνιστικός πολιτισμός
Ξανθικά

Τα **Ξανθικά** ή **Ξάνδικα** ήταν μια αρχαία μακεδονική ετήσια γιορτή, λίγο πριν την εαρινή ισημερία, τον μήνα Ξανδικό, που περιλάμβανε μια ανοιξιάτικη πορεία εξαγνισμού του στρατού ανάμεσα στα δύο μισά ενός θυσιασμένου σκύλου, η οποία συνδέεται με την αφομοίωση των εφήβων του νέου έτους στον στρατό. Σύμφωνα με ένα απόσπασμα του Πολύβιου 23.10 κάνουν προσφορές στον Ξάνθο ως ήρωα και εκτελούν έναν εξαγνισμό του στρατού με άλογα πλήρως εξοπλισμένα. Υπήρχε επίσης μια σπαρτιατική στρατιωτική γιορτή των νέων που θυσίαζαν έναν σκύλο στον Ενυάλιο.

## Δείτε επίσης

* Μακεδονικό ημερολόγιο
* Ιστορία της αρχαίας Μακεδονίας
* Μακεδονία (αρχαίο βασίλειο)

## Βιβλιογραφικές πηγές

* Polybius, Rome and the Hellenistic world του Frank William Walbank σελίδα 80 
* Macedonian Institutions Under the Kings του Μιλτιάδη Χατζόπουλου σελίδες 276, 319 

## Παραπομπές
Κατηγορία:Έθιμα Μαρτίου
Κατηγορία:Μακεδονικός στρατός
Κατηγορία:Ιστορία της αρχαίας Μακεδονίας
Ομπερά

Η **Ομπερά** (), πρώην **Σβέα** (*Svea*), είναι πόλη στην επαρχία Μισιόνες της Αργεντινής και έδρα του νομού Ομπερά. Βρίσκεται 96 χλμ. ανατολικά της πρωτεύουσας της επαρχίας Ποσάδας, στην Εθνική Οδό 14, και περίπου 1.150 χλμ. βόρεια του Μπουένος Άιρες. Έχει 63.960 κατοίκους σύμφωνα με την απογραφή του 2010.

Στην πόλη υπάρχει αεροδρόμιο .

## Περιγραφή
αριστερά|μικρογραφία|Λεωφόρος Σαρμιέντο.
Η Ομπερά είναι η δεύτερη σε μέγεθος και σημασία πόλη της επαρχίας και ο πυρήνας της περιοχής Σιέρας Σεντράλες (Sierras Centrales). Η περιοχή διαθέτει ένα πολύχρωμο τοπίο, με πλούσια βλάστηση, ρυάκια, καταρράκτες και λοφώδεις περιοχές. Η Ομπερά είναι επίσης η εκπαιδευτική και πολιτιστική πρωτεύουσα της κεντρικής περιοχής της επαρχίας, με την ύπαρξη πανεπιστημίων και κολεγίων (όπως το Εθνικό Πανεπιστήμιο Μισιόνες). Η οικονομία της βασίζεται στη γεωργία και τη βιομηχανία.

Η πολιτιστική ζωή της περιοχής χαρακτηρίζεται από ευρωπαϊκές επιρροές, καθώς η περιοχή κατοικήθηκε από πολυάριθμες αποικίες μεταναστών, αρχής γενομένης από το 1897.

Η Ομπερά είναι επίσης γνωστή ως η "Πόλη των Εκκλησιών", καθώς διαθέτει περισσότερες από 30 εκκλησίες που ανήκουν σε διάφορα δόγματα. Στις 13 Ιουνίου 2009, η Ομπερά έγινε έδρα της νεοϊδρυθείσας ρωμαιοκαθολικής επισκοπής της Ομπερά. Η τελευταία δημιουργήθηκε με έδαφος που αποσπάστηκε από την Επισκοπή της Ποσάδας.

## Ιστορία
Το 1913, μια ομάδα μεταναστών, στην πλειονότητά τους Σουηδοί,  ίδρυσε την πόλη, αντλώντας έμπνευση για το όνομά της από μια βαλκυρία ή *escudera* [γυναίκα πολεμίστρια] (μητέρα Σβέα) που ανήκε σε μια αρχαία παράδοση στην ιστορία της Σουηδίας.
Η περιοχή όπου ιδρύθηκε η Σβέα κατοικούνταν αρχικά σε μεγάλο βαθμό από νομαδικούς ιθαγενείς και ανήκε στην επαρχία Κορριέντες μέχρι την ομοσπονδιοποίηση της επαρχίας Μισιόνες το 1891. Η επαρχία βρίσκεται στα βορειοανατολικά της Αργεντινής και έχει πολύ ιδιαίτερα γεωγραφικά χαρακτηριστικά, μεταξύ των οποίων ξεχωρίζουν οι περιοχές της ζούγκλας και ο ποταμός Ιγκουασού. Ο ποταμός Ιγκουαζού εκβάλλει βόρεια στους περίφημους καταρράκτες Ιγκουασού, οι οποίοι ανακηρύχθηκαν Μνημείο Παγκόσμιας Πολιτιστικής Κληρονομιάς και βρίσκονται σε απόσταση περίπου 300 χιλιομέτρων βόρεια της πόλης Ομπερά.

## Κλίμα
Η Ομπερά έχει ιδιαίτερα θερμό υγρό υποτροπικό κλίμα (Κέππεν *Cfa*) και είναι μαζί με τον Μπερνάρντο ντε Ιριγκόσεν η πιο υγρή πόλη της Αργεντινής, με μέση ετήσια βροχόπτωση περίπου 2.300 χιλιοστά. Το κλίμα χαρακτηρίζεται από θερμά, αποπνικτικά καλοκαίρια και θερμούς χειμώνες, με τακτικές περιόδους ισχυρών βροχοπτώσεων λόγω της μεταφοράς θερμού τροπικού αέρα προς τον πόλο από τη δυτική πλευρά του υποτροπικού αντικυκλώνα του Νότιου Ατλαντικού.

## Αθλητισμός
Η πόλη φιλοξενεί το Ομπερά Τένις Κλουμπ, έναν πολυαθλητικό σύλλογο που είναι ιδιαίτερα γνωστός για το επαγγελματικό τμήμα μπάσκετ. Η ομάδα δίνει τους εντός έδρας αγώνες της στο Εστάδιο Ομπερά Τένις Κλουμπ. Η Αουτόδρομο Σιουδάδ ντε Ομπερά έχει επίσης την έδρα της στην πόλη αυτή.

## Παραπομπές


Κατηγορία:Πόλεις της Αργεντινής
Made in China

σύνδεσμος=//upload.wikimedia.org/wikipedia/commons/thumb/4/48/Made-in-China.jpg/220px-Made-in-China.jpg|μικρογραφία| Μια ετικέτα "Made in China".
[σύνδεσμος=//upload.wikimedia.org/wikipedia/commons/thumb/3/3c/Dried_Marker.jpg/220px-Dried_Marker.jpg|μικρογραφία| Ένας [μαρκαδόρος με ετικέτα Made in China]]
Η ετικέτα **"Made in China"** (κατασκευασμένο στην Κίνα), "**Product of China"** (Κινέζικο προϊόν) ή μερικές φορές **"Made in PRC"** (κατασκευασμένο στην Δημοκρατία της Κίνας) είναι μια ετικέτα προέλευσης που τοποθετείται σε προϊόντα που κατασκευάζονται στη Λαϊκή Δημοκρατία της Κίνας.   Η ετικέτα *Made in China* είναι η πιο αναγνωρίσιμη ετικέτα στον κόσμο σήμερα, λόγω του ότι η χώρα της Κίνας είναι ο μεγαλύτερος παραγωγός στον κόσμο . 

Λόγω της κοινής συσχέτισης της ετικέτας με φθηνά προϊόντα χαμηλής ποιότητας ή επικίνδυνα προϊόντα, η φράση "Made in China" χρησιμοποιείται συχνά με υποτιμητικό τρόπο για να αναφέρεται σε προϊόντα χαμηλής ποιότητας ανεξαρτήτως προέλευσης. 

## Βιομηχανοποίηση
σύνδεσμος=//upload.wikimedia.org/wikipedia/commons/thumb/f/fc/Made_in_china.jpg/220px-Made_in_china.jpg|μικρογραφία| Μια ετικέτα "Made in China".
Η Κίνα είναι αυτή τη στιγμή ο νούμερο ένα κατασκευαστής στον κόσμο.  Η Κίνα συνεχίζει να βελτιώνει τους τρόπους παραγωγής της χρησιμοποιώντας ρομπότ και εργοστάσια υψηλής κλίμακας.

## Επωνυμία
Η επωνυμία "Made in China" αμφισβητήθηκε ιστορικά από τις εκστρατείες των μέσων μαζικής ενημέρωσης του Ψυχρού Πολέμου των ΗΠΑ που μείωναν και έλεγαν αρνητικά πράγματα για τη μάρκα και δημοσιοποίησαν ακροάσεις για την ασφάλεια κατά των κινεζικών προϊόντων στο Κογκρέσο των Ηνωμένων Πολιτειών. 

## Αντιπροσωπευτικός ανταγωνισμός
Από τον 21ο αιώνα, οι αναδυόμενες ανεξάρτητες εταιρείες της Κίνας έχουν καλές επιδόσεις στη διεθνή αγορά. Μετά την είσοδό τους στην κινεζική αγορά, πολλές πολυεθνικές εταιρείες δεν έχουν μονοπωλήσει την κινεζική αγορά όπως πίστευαν, αλλά μπορούν μόνο να συνεργαστούν ή να μοιραστούν την αγορά με κινεζικές εταιρείες.

## Παραπομπές

## Εξωτερικοί σύνδεσμοι

* Κατασκευάστηκε στην Κίνα OECD Observer, Νοέμβριος 2006.
Κατηγορία:Κίνα
Κατηγορία:Βιομηχανία της Κίνας
Γόργιππος του Βοσπόρου

O **Γόργιππος** (4ος αι. π.Χ.) ήταν γιος του Σατύρου Α΄ από τη δυναστεία των Σπαρτοκιδών. Ήταν ηγεμόνας από κοινού με τον αδελφό του Λεύκωνα Α΄ (389-349 π.Χ.) του βασιλείου του Βοσπόρου. Τοποθετήθηκε στην ασιατική πλευρά τού βασιλείου, στη Γοργιππία, όπου πιθανότατα κυβέρνησε μέχρι το τέλος του το 349 π.Χ.

## Πόλεμοι επέκτασης
Ο Γόργιππος ήταν εξέχουσα φυσιογνωμία των Επεκτατικών Πολέμων τού Βοσπόρου, αφού έγινε από κοινού κυβερνήτης τού βασιλείου τού Βοσπόρου μαζί με τον αδελφό του Λεύκωνα Α΄ μετά το τέλος τού πατέρα τους Σάτυρου Α΄. Φαίνεται ότι τελείωσε τον πόλεμο, που είχε ξεκινήσει ανεπιτυχώς ο πατέρας του με τη βασίλισσα Tιργαταώ των Μαιωτών, που είχαν αδικηθεί από τον Σάτυρο Α΄ νωρίτερα στις διπλωματικές σχέσεις με τον Εκαταίο τον Σκύθη. Επιπλέον, φαίνεται ότι μετονόμασε τη Σινδία, την πρωτεύουσα του βασιλείου των Σινδών, σε Γοργιππία, από το όνομά του.

Σε μία ομιλία κατά τού Αθηναίου ρήτορα Δημοσθένη, ο Γόργιππος χαρακτηρίστηκε ως ένας από τους «απεχθήτους τυράννους», δίπλα στον Παιρισάδη Α΄ και τον Σάτυρο Α΄, για τους οποίους ο Δημοσθένης είχε στήσει αγάλματα στην Αθήνα λόγω της σχέσης τού παππού του με τους Σπαρτοκίδες. Η ίδια ομιλία υποστήριζε ότι ο Δημοσθένης λάμβανε από τον Γόργιππο 1284 κυβ.μέτρα σιτηρών ετησίως.

Η κόρη του Γοργίππου, Κομοσαρύη, μπορεί να ήταν Σινδικής καταγωγής. Παντρεύτηκε τον εξάδελφό της Παιρισάδη Α΄, γιο του Λεύκωνα Α΄ και αργότερα ηγεμόνα τού βασιλείου τού Βοσπόρου.

## Παραπομπές


Κατηγορία:Δυναστεία των Σπαρτοκιδών
Αγγλοσαξονικός εποικισμός της Βρετανίας

240px|μικρογραφία|Βρετανία περί το 540: τα βασίλεια των Αγγλοσαξόνων: Άγγλοι σε κόκκινο, Σάξονες σε καφέ, Γιούτοι σε ροζ, και τα Κελτικά εδάφη: Βρυθονικά σε μαύρο, Πικτικά και Γαελικά σε μπλε και πράσινο (η μετέπειτα Σκωτία)

Ο **Αγγλοσαξονικός εποικισμός της Βρετανίας** είναι η διαδικασία που έλαβε χώρα τον 5ο αιώνα μ.Χ. και μετέτρεψε την γλώσσα και τον πολιτισμό της περιοχής των Αγγλοσαξονικών εγκαταστάσεων από Ρωμαιο-Κελτικό σε Γερμανικό. Μετά τον εποικισμό οι ομιλητές των γερμανικών γλωσσών της Βρετανίας, αρχικά ετερόκλητα γερμανικά φύλα (Άγγλοι, Σάξονες, Γιούτοι) θα αναπτύξουν μια κοινή πολιτισμική ταυτότητα ως Αγγλοσάξονες μέσω της επαφής μεταξύ τους και με τους ιθαγενείς Βρετανούς. Το κελτικό φύλο των Βρετανών θα αφομοιωθεί σταδιακά στον Αγγλοσαξονικό πληθυσμό υιοθετώντας τον πολιτισμό του. Η διαδικασία της ομογενοποίησης των πληθυσμών και η δημιουργία του Αγγλικού έθνους συντελείται κατά την **Αγγλοσαξονική περίοδο** της Βρετανίας που ξεκινά μετά το τέλος της Ρωμαϊκής κυριαρχίας (410) και την είσοδο των Γερμανικών φύλων (450)

Κατά την Αγγλοσαξονική περίοδο μετά τον εποικισμό της Βρετανίας θα λάβει χώρα η εγκαθίδρυση των Αγγλοσαξονικών βασιλείων (Επταρχία) κατά τον 5ο και 6ο αιώνα, ο εκχριστιανισμός των Άγγλων κατά τον 7ο αιώνα, οι επιδρομές των Βίκινγκ και η ηγεμονία του Ουέσσεξ, η οποία θα οδηγήσει στην ενοποίηση των Άγγλων και την άνοδο του Βασιλείου της Αγγλίας τον 9ο και 10ο αιώνα αντίστοιχα.  Η περίοδος θα λήξει με την Νορμανδική κατάκτηση της Αγγλίας από τον Γουλιέλμο τον Κατακτητή, δούκα της Νορμανδίας το 1066.

## Εθνολογική σύσταση

*Δείτε επίσης: [[Αγγλοσάξονες]], [[Ιστορία της Αγγλοσαξονικής Αγγλίας]]*

Οι ελάχιστες πηγές της εποχής κάνουν λόγο για εχθρότητα μεταξύ των ιθαγενών και των εποίκων, ενώ υπάρχουν ελάχιστα σαφή στοιχεία για οποιαδήποτε σημαντική επιρροή των Βρετανικών κελτικών γλωσσών ή της Βρετανικής Λατινικής στην Παλαιο-Αγγλική γλώσσα. Αυτοί οι παράγοντες υποδηλώνουν μια μαζική εισροή γερμανόφωνων λαών. Σύμφωνα με αυτή την άποψη, η οποία επικρατούσε έως τα τέλη του 20ου αιώνα, μεγάλο μέρος των ιθαγενών κατοίκων του νησιού είχε εκλείψει μετά τον εποικισμό. Αν αυτή η παραδοσιακή άποψη ήταν ορθή, το Αγγλικό έθνος θα είχε προέλθει σε μεγάλο βαθμό από τους Γερμανούς μετανάστες.

Μια άλλη άποψη, δημοφιλέστερη μεταξύ των μελετητών του 21ου αιώνα, προτάσσει ότι οι Γερμανοί μετανάστες ήταν πιθανώς μια μικρή ελίτ πολεμιστών. Αυτή η υπόθεση υποδηλώνει πως οι έποικοι κατάφεραν να εδραιώσουν πολιτική και κοινωνική κυριαρχία στο νησί, πράγμα που οδήγησε στην σταδιακή πολιτισμική αφομοίωση των ιθαγενών. Παράλληλα, αρχαιολογικές ενδείξεις φανερώνουν πως τα πρότυπα των οικισμών και η χρήση γης δεν διαφέρουν αρκετά από το Ρωμαιο-Βρετανικό παρελθόν. Αυτή η υπόθεση προβλέπει ότι ο πληθυσμός της Αγγλοσαξονικής περιόδου προήλθε σε σημαντικό βαθμό από παλαιότερο Βρετανικό και Ρωμαϊκό πληθυσμό του νησιού.

Πιο πρόσφατες γενετικές μελέτες φαίνεται να υποστηρίζουν την άποψη ότι οι γερμανόφωνοι έποικοι, παρότι συνεισέφεραν σημαντικά στην τρέχουσα εθνολογική σύσταση του Αγγλικού έθνους, δεν αντικατέστησαν πλήρως τον προϋπάρχοντα Βρετανικό πληθυσμό.

## Παραπομπές


Κατηγορία:Αγγλοσαξονική Αγγλία
Πρύτανις του Βοσπόρου

Ο **Πρύτανις** (Νεοελληνικά: Πρύτανης) ήταν βασιλιάς τού βασιλείου του Βοσπόρου από το 310 έως το 309 π.Χ. Ήταν γιος τού Παιρισάδη Α΄ και νεότερος αδελφός τού Σάτυρου Β΄ και του Ευμήλου. Συμμετείχε στους Εμφυλίους Πολέμους τού Βοσπόρου κατά το 309 π.Χ., μεταξύ αυτού και των αδελφών του, με τον Εύμηλο να διεκδικεί τον θρόνο με την υποστήριξη του Αριφάρνη, βασιλιά των Συρακών.

## Βασιλεία και ήττα
Δεν είναι γνωστά πολλά για τον Πρύτανη πριν από τον εμφύλιο πόλεμο, αλλά ήταν ο νεότερος γιος του Παιρισάδη Α΄, και έτσι ο τελευταίος στη σειρά διαδοχής. Τάχθηκε στο πλευρό τού μεγαλύτερου αδελφού του Σάτυρου Β΄, όταν ο Εύμηλος προώθησε την αντίπαλη αξίωση για τον θρόνο. Μετά τον θάνατο τού Σάτυρου, ο μισθοφόρος διοικητής του Μηνίσκος έφερε το σώμα πίσω στο Παντικάπαιο μέσω Γαργάζας. Εδώ ο Πρύτανης έκανε μεγάλη κηδεία για τον μεγαλύτερο αδελφό του και γρήγορα πήγε στη Γαργάζα, παίρνοντας και τον στρατό και τη βασιλική εξουσία. Ο Εύμηλος έστειλε απεσταλμένους στον Πρύτανη, αλλά εκείνος τους αγνόησε και αφού άφησε φρουρά στη Γαργάζα, επέστρεψε γρήγορα στο Παντικάπαιο για να εξασφαλίσει τον θρόνο για τον εαυτό του.

Ενώ ο Πρύτανης βρισκόταν στο Παντικάπαιο, ο Εύμηλος πήρε τη Γαργάζα και πολλές άλλες πόλεις. Στη συνέχεια ο Πρύτανης πολέμησε εναντίον τού αδελφού του κοντά στη Μαιώτιδα λίμνη, αλλά ηττήθηκε  και ο Εύμηλος τον ανάγκασε να παραδώσει τη διοίκηση τού στρατού και να παραιτηθεί υπέρ του.

## Το τέλος του
Έχοντας ήδη δώσει τον θρόνο στον Εύμηλο, ο Πρύτανης μπήκε ξανά στο Παντικάπαιο. Καθώς περνούσε μέσα από αυτό, ήξερε ότι ήταν η πρωτεύουσα των προγόνων του και πιθανώς ήθελε πίσω τον θρόνο του. Αφού προσπάθησε να πάρει τον θρόνο, κατατροπώθηκε και κατέφυγε στους «Κήπους», όπου τον έβαλαν στη γωνία και τον σκότωσαν. Ο Εύμηλος, για να εξασφαλίσει τον θρόνο του, σκότωσε τις οικογένειες και τους φίλους τού Σάτυρου και τού Πρύτανη, με τον μικρό γιο τού Σάτυρου Β΄, τον Παιρισάδη, μόλις μετά βίας να καταφέρει να ξεφύγει στη Σκυθία και να βρει καταφύγιο στον Άγαρο.

## Παραπομπές


Κατηγορία:Δυναστεία των Σπαρτοκιδών
Παιρισάδης Β΄ του Βοσπόρου

Ο **Παιρισάδης Β΄** (3ος αι. π.Χ.) ή **Παρυσάδης** ήταν βασιλιάς του βασιλείου του Βοσπόρου από το 284 έως το 245 π.Χ. Μπορεί να ήταν γιος είτε του Σπάρτοκου Γ΄ είτε του Σάτυρου Β΄.

## Βασιλεία
Ο Παιρισάδης Β΄ ήταν γιος τού προηγούμενου ηγεμόνα Σπάρτοκου Γ΄ (ή εξάδελφος τού προηγούμενου ηγεμόνα, αν ήταν γιος του Σάτυρου Β΄). Στον απόηχο του Εμφυλίου Πολέμου του Βοσπόρου, ο Εύμηλος, πατέρας του Σπάρτοκου Γ΄ και βασιλιάς τού Βοσπόρου, εκτέλεσε τις οικογένειες και τους φίλους των αδελφών τού Σάτυρου Β΄ και Πρύτανη. Ο μικρότερος γιος του Σάτυρου, ονόματι Παιρισάδης, επέζησε και διέφυγε στη Σκυθία, όπου κατέφυγε στον βασιλιά της Άγαρο.

Ο Παιρισάδης Β΄ δραστηριοποιήθηκε απροσδόκητα στη διπλωματία με όλα τα ελληνιστικά βασίλεια των Διαδόχων. Αναφέρεται σε επιστολή του Απολλώνιου προς τον Ζήνωνα ότι έστειλε πρεσβευτές στην Αυλή τού Πτολεμαίου Β΄, τού φαραώ της Πτολεμαϊκής Αιγύπτου, οι οποίοι βρήκαν την ευκαιρία να δουν τα αξιοθέατα. Επίσης, ήταν δωρητής και έκανε προσφορές κυπέλλων στη Δήλο μαζί με τον Μακεδόνα βασιλιά Αντίγονο Β΄ και με μία γυναίκα με το όνομα Στρατονίκη (ίσως τη νύφη τού Αντίγονου Β΄), που δεν πρέπει να συγχέεται με τη Στρατονίκη της Μακεδονίας, τη γιαγιά τού Αντιγόνου Β΄, η οποία απεβίωσε το αργότερο το 301 π.Χ.

## Διαδοχή
Αφού κυβέρνησε για περίπου 39 χρόνια, ο Παιρισάδης Β΄ απεβίωσε το 245 π.Χ. Τον διαδέχθηκε ο πιθανώς μεγαλύτερος γιος του Σπάρτοκος Δ΄, ο οποίος κυβέρνησε μόνο για μία σύντομη περίοδο περίπου 5 ετών. Στη συνέχεια τον Σπάρτοκο Δ΄ διαδέχθηκε ο Λεύκων Β΄, ο μικρότερος γιος του Παιρισάδη Β΄, ο οποίος σκότωσε τον μεγαλύτερο αδελφό του σε μία διαμάχη για μοιχεία με τη σύζυγο του Λεύκωνα Β΄, Αλκαθόη.

## Δείτε επίσης
* Πτολεμαϊκή Αίγυπτος
* Βασίλειο της Μακεδονίας
* Εμφύλιος πόλεμος του Βοσπόρου

## Παραπομπές


## Εξωτερικοί σύνδεσμοι
* Συλλογή νομισμάτων από το Βασίλειο του Βοσπόρου

Κατηγορία:Δυναστεία των Σπαρτοκιδών
Εξαρτημένη πρόταση

**Εξαρτημένη πρόταση** (ή **δευτερεύουσα**) λέγεται η πρόταση που δεν μπορεί να σταθεί ανεξάρτητα στον λόγο. Η εξαρτημένη πρόταση δεν μπορεί να σταθεί μόνη της σαν πρόταση, και επομένως για να μπορεί να σταθεί λογικά σαν νόημα πρέπει να εξαρτηθεί από μια άλλη πρόταση, την κύρια. 

Οι εξαρτημένες προτάσεις είναι παρούσες στα ελληνικά, αλλά και σε άλλες γλώσσες.

## Παραπομπές

Κατηγορία:Συντακτικό
Παιρισάδης Α΄ του Βοσπόρου

Ο **Παιρισάδης Α΄,** επίσης γνωστός ως *Βιρισάδης* ή *Παρυσάδης*, από τη δυναστεία των Σπαρτοκιδών, ήταν βασιλιάς τού βασιλείου του Βοσπόρου από το 342 έως το 310/9 π.Χ.

Ο πατέρας του ήταν ο Λεύκων Α΄, ένας βασιλιάς τού Βοσπόρου που ήταν υπεύθυνος για την ίδρυση και επέκταση τού βασιλείου από μία απλή ηγεμονία, που επικεντρωνόταν γύρω από την πόλη Παντικάπαιον, σε ένα μεγάλο ελληνιστικό βασίλειο στον Κιμμέριο Βόσπορο.

## Η βασιλεία του
Ο Παιρισάδης γεννήθηκε από τον Λεύκωνα και μία μητέρα, που ονομαζόταν ίσως Θεοδοσία, αν και αυτό είναι ακόμη άγνωστο, καθώς δεν υπάρχουν στοιχεία ότι ήταν μητέρα του. Ήταν αντιβασιλιάς μαζί με τον Σπάρτοκο Β΄, πριν ανεβεί στον θρόνο, καθώς κυβερνούσε ως κυβερνήτης τα μικρότερα μέρη του βασιλείου, όπως η Θεοδοσία, λόγω του ότι δεν ήταν ο μεγαλύτερος. Ο Παιρισάδης έγινε ο μοναδικός ηγεμόνας τού βασιλείου τού Βοσπόρου, όταν ο μεγαλύτερος αδελφός του Σπάρτοκος απεβίωσε το 342 π.Χ. μετά από πέντε χρόνια διακυβέρνησης, από το 347 έως το 342 π.Χ.

Κάποια στιγμή κατά τη διάρκεια της βασιλείας του, ο Παιρισάδης πιθανότατα νυμφεύτηκε την εξαδέλφη του Koμοσαρύη, κόρη τού θείου του Γοργίππου και απέκτησαν τέσσερις γιους: τον Σάτυρο Β΄, που πιθανότατα πήρε το όνομά του από τον παππού του Σάτυρο Α΄, τον Εύμηλο, τον Γόργιππο Β΄, που ίσως πήρε το όνομά του από τον πατέρα τής Koμοσαρύης και θείο τού Παιρισάδη, και τον Πρύτανη. Είχε επίσης κόρη την Ακίδα. Μέσω αυτού τού γάμου, έγινε βασιλιάς των Σινδών. Ο Παιρισάδης μπορεί να είχε το επίθετο «Επιφανής», που σημαίνει «θεός φανερωμένος», ή ίσως το επίθετο «Θεός», επειδή ο λαός του τον υμνούσε συχνά ως θεό και τον τιμούσε ως θεό.

Στη μάχη, ο Παιρισάδης είχε τρεις ενδυμασίες για διαφορετικές περιπτώσεις. Φορούσε μία στολή όταν επιθεωρούσε τα στρατεύματά του, μία άλλη όταν ήταν στη μάχη και, τέλος, φορούσε μία όταν αναγκαζόταν να φύγει από τη μάχη. Το έκανε αυτό, ώστε όταν εξέταζε τα στρατεύματά του, να γινόταν έτσι γνωστός σε όλους. Μετά όταν ήταν σε μάχη, ο εχθρός δεν θα τον γνώριζε, και όταν αναγκαζόταν να φύγει, κανείς δεν θα ήξερε ότι ήταν αυτός.

Ήταν επίσης ενεργός στρατιωτικός ηγέτης, πιθανώς κατέκτησε την πόλη Τάναϊ και υπέταξε πολλές φυλές γύρω από τη Μαιώτιδα Λίμνη και επέκτεινε το βασίλειο περισσότερο από ό,τι ο πατέρας του στους Επεκτατικούς Πολέμους του Βοσπόρου, καθώς και να διεξήγαγε πόλεμο εναντίον των Σκυθών κάποια στιγμή, κατά τη διάρκεια τής βασιλείας του.

## Το τέλος
Ο Παιρισάδης Α΄ απεβίωσε το 310/09 π.Χ., έχοντας κυβερνήσει περίπου 38 χρόνια ως βασιλιάς τού Βοσπόρου. Μετά το τέλος του, ο Σάτυρος Β΄, ο Πρύτανης και ο Εύμηλος συμμετείχαν στον Εμφύλιο Πόλεμο του Βοσπόρου, επειδή ο Εύμηλος είχε αξίωση για τον θρόνο και ήταν σύμμαχος με τον Αριφάρνη, ενώ ο Σάτυρος Β΄ δεν τον υποστήριζε και έτσι διεξήγαγε πόλεμο εναντίον τού αδελφού του. Ο νικητής Εύμηλος, επέκτεινε πολύ το βασίλειο κατά τη σύντομη, πενταετή βασιλεία του.

## Παραπομπές


Κατηγορία:Δυναστεία των Σπαρτοκιδών
Λεύκων Β΄ του Βοσπόρου

Ο **Λεύκων Β΄** (π. 240 – 220 π.Χ.), γνωστός και ως Λεύκο, από τη δυναστεία των Σπαρτοκιδών, ήταν ηγεμόνας του βασιλείου του Βοσπόρου το 240 π.Χ. Φαίνεται ότι ήταν ο δεύτερος γιος τού Παιρισάδη Β΄ τού Βοσπόρου.

## Η βασιλεία του
Ο Λεύκων Β΄ σκότωσε τον αδελφό του Σπάρτοκο Δ΄, αφού ανακάλυψε ότι εκείνος είχε εμπλακεί σε μία μοιχική σχέση με τη γυναίκα του Αλκαθόη, και ανέλαβε τον θρόνο. Θρυλείται ότι η Αλκαθόη σκότωσε αργότερα τον Λεύκωνα Β΄ σε μια πράξη εκδίκησης. 

Ο Λεύκων Β΄ υποτίθεται ότι υπέστη οικονομική κρίση και τον 3ο αι. π.Χ., όταν έκοψε νέα νομίσματα με το όνομά του, για να διατηρήσει το βασίλειό του. Ήταν ο πρώτος βασιλιάς τού Βοσπόρου που εξέδωσε νομίσματα με το όνομά του.

## Διαδοχή
Μετά το τέλος του τον διαδέχθηκε ο Υγιαίνων. Ο Υγιαίνων δεν ήταν μέλος της δυναστείας των Σπαρτοκιδών και μπορεί να ήταν υποστηρικτής της Καμασαρύης, κόρης και κληρονόμου τού Σπάρτοκου Δ΄ τού Βοσπόρου.

## Παραπομπές


## Βιβλιογραφία
* 

## Εξωτερικοί σύνδεσμοι
* 

Κατηγορία:Δυναστεία των Σπαρτοκιδών
Υγιαίνων του Βοσπόρου

Ο **Υγιαίνων** (3ος αι. π.Χ.) ήταν άρχων του Βασιλείου του Βοσπόρου αφού ο προκάτοχός του, Λεύκων Β΄, σκοτώθηκε από τη σύζυγό του Αλκαθόη περί το 220 π.Χ. Αν και δεν ήταν μέρος της δυναστείας των Σπαρτοκιδών, φαίνεται ότι ήταν υποστηρικτής της Καμασαρύης, της κληρονόμου και βασίλισσας τού βασιλείου τού Βοσπόρου. Λέγεται ότι ήταν εξέχον μέλος της αριστοκρατίας και υποστήριξε την ανύπανδρη Καμασαρύη, η οποία αργότερα παντρεύτηκε τον εξάδελφό της Παιρισάδη Γ΄.

Ο Υγιαίνων ήταν άρχων στο σύντομο διάστημα που η Καμασαρύη έμεινε χωρίς σύζυγο, καθώς ο Παιρισάδης Γ΄ ήταν γιος τού αδελφού τού Σπάρτοκου Δ΄ και δεν είχε άμεση αξίωση για τον θρόνο. Τα νομίσματά του δεν τον δείχνουν με διάδημα, κάτι που μπορεί να υποδηλώνει στρατιωτική επιτυχία του.

## Παραπομπές


Κατηγορία:Δυναστεία των Σπαρτοκιδών
Παιρισάδης Δ΄ του Βοσπόρου

Ο **Παιρισάδης Δ΄** ο *Φιλομήτωρ* (2ος αι. π.Χ.) φαίνεται ότι ήταν Σπαρτοκίδης βασιλιάς του βασιλείου του Βοσπόρου περ. από το 150 έως το 125 π.Χ.

## Η βασιλεία του
Ήταν πιθανώς ο μεγαλύτερος γιος του Παιρισάδη Γ΄ και της πρώτης του συζύγου Καμασαρύης. Πήρε το επίθετο «Φιλομήτωρ» για να δείξει ότι τη νοιαζόταν πολύ. Ελάχιστα έως τίποτε είναι γνωστά για τη βασιλεία του ή το τέλος του, εκτός από τη νομισματοκοπία του και ένα γενεαλογικό δέντρο, που δημιούργησε ο Ferdinand Justi. Ξέρουμε μόνο ότι διαδέχθηκε τον Παιρισάδη Γ΄ το 150 π.Χ. και ότι τον διαδέχθηκε ο -μάλλον αδελφός του- Παιρισάδης Ε΄ το 125 π.Χ.

## Ο διάδοχός του
Ο Παιρισάδης Ε΄ θα κυβερνούσε μέχρι το π. 108 π.Χ., και θα ήταν ο τελευταίος Σπαρτοκίδης ηγεμόνας τού βασιλείου τού Βοσπόρου, παραδίδοντας το βασίλειο στον Μιθριδάτη ΣΤ΄, τον διάσημο βασιλιά του Πόντου. Ο θάνατός του σήμανε το τέλος μίας δυναστείας, που διήρκεσε για τρεις αιώνες στον Κιμμέριο Βόσπορο.

## Δείτε επίσης
* Σπαρτοκίδες

## Παραπομπές


## Εξωτερικοί σύνδεσμοι

* Συλλογή νομισμάτων

Κατηγορία:Δυναστεία των Σπαρτοκιδών
Παιρισάδης Ε΄ του Βοσπόρου

Ο **Παιρισάδης Ε΄** (2ος αι. π.Χ.) ήταν γιος τού Παιρισάδη Γ΄ και μάλλον της 2ης συζύγου του, της Αργώτης. Ήταν ο τελευταίος από τη δυναστεία των Σπαρτοκιδών ηγεμόνας τού βασιλείου του Βοσπόρου και κυβέρνησε από το 125 έως το π. 109 π.Χ. μετά το τέλος τού αδελφού του Παιρισάδη Δ΄ Φιλομήτορος. Με τον θάνατό του, έληξε μία δυναστεία βασιλέων τού Βοσπόρου, που κυβέρνησε το βασίλειο τού Βοσπόρου για περισσότερους από 3 αιώνες, ξεκινώντας το 438 π.Χ. με τον πρόγονό του Σπάρτοκο Α΄.

## Η βασιλεία και το τέλος του
Το βασίλειο δεχόταν αυξανόμενη πίεση από τους γειτονικούς Σκύθες, πιθανότατα υπό τους ηγεμόνες Σκιλούρο και Παλακό. Ο μεγαλύτερος αδελφός του μπορεί να σκοτώθηκε από τους Σκύθες, καθώς και ένας πιθανός συγγενής του ονόματι Σπάρτοκος ΣΤ΄, αν και η ύπαρξή του αμφισβητείται.

Ο Παιρισάδης Ε΄ διαδέχθηκε τον μεγαλύτερο αδελφό του τον Παιρισάδη Δ΄ το 125 π.Χ., ο οποίος ήταν ήδη υπό πίεση από τους εισβολείς Σκύθες, που μπορεί να προκάλεσαν τον θάνατό του. Για να βελτιώσει τη σχέση του με τους Σκύθες, ο Παιρισάδης Ε΄ μπορεί να υιοθέτησε ένα άτομο, που ονομαζόταν Σαύμακος. Προς το τέλος της βασιλείας του Παιρισάδη Ε΄, ο Διόφαντος, στρατηγός στην υπηρεσία του Μιθριδάτη ΣΤ΄ τού Πόντου, άρχισε να επιτίθεται στους Σκύθες που είχαν ηγέτη τον Παλακό και στη συνέχεια κατευθύνθηκε προς την πρωτεύουσα τού βασιλείου τού Βοσπόρου, το Παντικάπαιον. Εκεί ξεκίνησε συνομιλίες με τον Παιρισάδη Ε΄ για να θέσει το βασίλειο τού Βοσπόρου υπό τον έλεγχο τού Μιθριδάτη ΣΤ΄ με αντάλλαγμα την επιβίωσή του. Το βασίλειο τού Βοσπόρου υπέφερε εκείνη την εποχή από οικονομική κρίση, καθώς και από αυξανόμενες πιέσεις από τους Σκύθες. Ο Διόφαντος επέστρεψε έναν χρόνο αργότερα στην Αυλή του Παιρισάδη Ε΄ για να οριστικοποιήσει τη συμφωνία, αλλά ο Σαύμακος, ο θετός Σκύθης γιος τού Παιρισάδη Ε΄, ξεκίνησε μία εξέγερση που κατέληξε στον θάνατο τού Παιρισάδη Ε΄ και ο Διόφαντος μετά βίας κατάφερε να δραπετεύσει εγκαίρως.

## Συνέπεια
Ο Διόφαντος επέστρεψε με μεγαλύτερο στρατό και σκότωσε τον Σαύμακο. Στη συνέχεια εξασφάλισε τον θρόνο στον Μιθριδάτη ΣΤ' και ονομάστηκε «ο πρώτος ξένος εισβολέας που κατέκτησε τους Σκύθες»..

## Παραπομπές


Κατηγορία:Δυναστεία των Σπαρτοκιδών
Παιρισάδης Γ΄ του Βοσπόρου

Ο **Παιρισάδης Γ΄** (2ος αι. π.Χ.) από τη δυναστεία των Σπαρτοκιδών ήταν γιος του Λεύκωνα Β΄ και της Αλκαθόης. Διαδέχθηκε επίσης τον αδελφό του Σπάρτοκο Ε΄ ως βασιλιάς τού βασιλείου του Βοσπόρου από το 180 έως το 150 π.Χ. Συγκυβέρνησε με την Kαμασαρύη Φιλότεκνο.

## Βιογραφία

### Πρώιμη Βασιλεία
Πριν από την κυριαρχία του, το βασίλειο του Βοσπόρου βρισκόταν υπό τη διακυβέρνηση τού άρχοντα Υγιαίνονα, υποστηρικτή των Σπαρτοκιδών και ίσως αντιβασιλέα της Καμασαρύης Φιλοτέκνου, που ήταν άγαμη ακόμη και δεν μπορούσε να κυβερνήσει. Δεν ήταν άμεσα στη γραμμή της διαδοχής, καθώς ήταν μικρότερος αδελφός τού Σπάρτοκου Ε΄. Ο Παιρισάδης Γ΄ τότε πιθανώς διαδέχτηκε τον Υγιαίνονα το 200 π.Χ. ή ίσως τον Σπάρτοκο Ε΄ κάπου το 180 π.Χ., ενώ η σωστή διαδοχή μας είναι άγνωστη. Στη συνέχεια νυμφεύτηκε την ανιψιά του Καμασαρύη Φιλότεκνο. Τους δύο αδελφούς επαίνεσε μία συνέλευση στους Δελφούς, λόγω των ενεργειών του Σπάρτοκου Ε΄ και του Παιρισάδη Γ΄ προς τους ξένους, που είχαν επισκεφτεί το βασίλειό τους. Η Καμασαρύη Φιλότεκνος έγινε η μητέρα τού μεγαλύτερου γιου του Παιρισάδη Δ΄, ο οποίος αργότερα διαδέχθηκε τον πατέρα του.

Κάποια στιγμή κατά τη διάρκεια της βασιλείας του, ο Παιρισάδης Γ΄ μπορεί να πήρε μία άλλη σύζυγο, πιθανώς μία ονόματι Αργώτη, η οποία ήταν ίσως η μητέρα του Παιρισάδη Ε΄, του τελευταίου Σπαρτοκίδη ηγεμόνα τού βασιλείου τού Βοσπόρου.

### Διαδοχή
Τον Παιρισάδη Γ΄ διαδέχθηκαν οι γιοι του Παιρισάδης Δ΄ *Φιλομήτωρ* (π. 150-125 π.Χ.) και Παιρισάδης Ε΄ (π. 125-108 π.Χ.). Ο Παιρισάδης Δ΄ πήρε το επίθετο *Φιλομήτωρ*, για να δείξει ίσως έναν δεσμό με τη μητέρα του Καμασαρύη Φιλότεκνο. Ο αδελφός του Παιρισάδης Ε΄, θα ήταν ο τελευταίος βασιλιάς των Σπαρτοκιδών που θα κυβερνούσε το βασίλειο τού Βοσπόρου, τερματίζοντας μία δυναστεία τριών αιώνων.

## Παραπομπές


## Εξωτερικοί σύνδεσμοι
* Συλλογή νομισμάτων

Κατηγορία:Δυναστεία των Σπαρτοκιδών
Λαγούσες (Σαρωνικός)

:*Να μην συγχέεται με τις [[Λαγούσες (Δαρδανέλλια)|Λαγούσες νήσους]] που βρίσκονται στην είσοδο των [[Δαρδανέλλια|Δαρδανελλίων]].* 
thumb|Η μεγαλύτερη νησίδα της συστάδας
Οι **Λαγούσες** ή **Λεούσες ** ή **Λαούσες ** αποτελούν συστάδα πέντε νησίδων του Σαρωνικού, μεταξύ Αίγινας και Σαλαμίνας τα οποία υπάγονται στον Δήμο Αίγινας . Στην μια από αυτές υπάρχει εκκλησάκι της Παναγίας Φανερωμένης, ενώ σε άλλη αρχαίο κυκλικό οικοδόμημα, που ενδέχεται να ήταν φάρος.. 

## Παραπομπές


Κατηγορία:Νησιά του Αργοσαρωνικού
Κατηγορία:Αίγινα
Ιρακινές βουλευτικές εκλογές 1984

**Βουλευτικές εκλογές** διεξήχθησαν στο Ιράκ στις 20 Οκτωβρίου 1984.  Στις εκλογές συμμετείχαν 782 υποψήφιοι,  και το Κόμμα Μπάαθ κέρδισε 183 από τις 250 έδρες.  Οι υπόλοιπες 67 έδρες κατανεμήθηκαν μεταξύ ανεξαρτήτων υποψηφίων και των λοιπών κομμάτων του Εθνικού Προοδευτικού Μετώπου.

## Αποτελέσματα

## Παραπομπές

1984
Κατηγορία:Εκλογές του 1984
Ολυμπιακό Μέγαρο Τιφλίδας

Το **Ολυμπιακό Μέγαρο Τιφλίδας** () είναι κλειστή αρένα πολλαπλών χρήσεων, η οποία βρίσκεται στην Τιφλίδα της Γεωργίας. Κατασκευάστηκε για να χρησιμοποιηθεί ως ένας από τους χώρους για το Ευρωπαϊκό Ολυμπιακό Φεστιβάλ Νέων του 2015.

## Κατασκευές και εγκαταστάσεις
Το συγκρότημα άνοιξε στις 13 Ιουλίου 2015 από τον πρωθυπουργό της Γεωργίας Ιρακλί Γκαριμπασβίλι και διαθέτει δύο αίθουσες που μπορούν να φιλοξενήσουν διάφορα αθλήματα, όπως χειροσφαίριση, καλαθοσφαίριση, πετοσφαίριση, τζούντο, πάλη, ποδόσφαιρο σάλας, ξιφασκία και άλλους αγώνες και διοργανώσεις. Η χωρητικότητα για την κεντρική αρένα είναι 3.600 θεατές για αθλητικά γεγονότα, ενώ η μικρότερη αίθουσα μπορεί να φιλοξενήσει 600 θεατές. Το Ολυμπιακό Μέγαρο περιλαμβάνει επίσης μία αίθουσα VIP, αίθουσες συνεδριάσεων και πολυμέσων, καφετέρια και χώρο στάθμευσης αυτοκινήτων με χώρο για 260 αυτοκίνητα.

Το συγκρότημα επεκτάθηκε με ένα νέο κλειστό γήπεδο καλαθοσφαίρισης 10.000 θέσεων δίπλα στο Ολυμπιακό Μέγαρο, όπου φιλοξενήθηκαν τον Σεπτέμβριο του 2022 οι αγώνες του Α΄ Ομίλου του Ευρωμπάσκετ 2022. Μια σήραγγα συνδέει τους δύο χώρους του συγκροτήματος, με την αρένα να αναμένεται να ολοκληρώνεται τα τέλη Μαΐου 2022. Ο πρωθυπουργός Γκαριμπασβίλι επισκέφθηκε το νέο κτίριο στις 11 Ιουνίου του ίδιου έτους. Η αρένα είναι χτισμένη σύμφωνα με τις σύγχρονες προδιαγραφές και εξοπλισμένη με την τελευταία λέξη της τεχνολογίας. Η νέα αρένα φιλοξένησε τον πρώτο δοκιμαστικό αγώνα για το Ευρωμπάσκετ στις 4 Ιουλίου.

## Εκδηλώσεις
Ο χώρος έχει φιλοξενήσει το Γκραν Πρι Τζούντο Τιφλίδας το 2015, το 2016 και το 2017. Ο γύρος του Α΄ Ομίλου των προκριματικών του Ευρωπαϊκού Πρωταθλήματος Ποδοσφαίρου Σάλας του 2018 διεξήχθη εδώ από τις 24 έως τις 27 Ιανουαρίου 2017. Επίσης, φιλοξένησε το 4ο Ευρωπαϊκό Πρωτάθλημα Κουνγκ Φου και το Παγκόσμιο Πρωτάθλημα Χειροσφαίρισης Νέων του 2017 από 8–20 Αυγούστου.

Στις 9 Αυγούστου 2017, το Ολυμπιακό Μέγαρο ανακοινώθηκε ως ο νέος χώρος διεξαγωγής του Παιδικού Διαγωνισμού Τραγουδιού Eurovision 2017, αφού το μεγαλύτερης χωρητικότητας Αθλητικό Μέγαρο Τιφλίδας θεωρήθηκε ακατάλληλο για τη διοργάνωση του διαγωνισμού.

## Παραπομπές


Κατηγορία:Γήπεδα καλαθοσφαίρισης στη Γεωργία
Κατηγορία:Γήπεδα χειροσφαίρισης στη Γεωργία
Κατηγορία:Κτίρια και κατασκευές στην Τιφλίδα
Ιρακινές βουλευτικές εκλογές 1989

**Βουλευτικές εκλογές** διεξήχθησαν στο Ιράκ την 1η Απριλίου 1989, αφού αρχικά είχαν προγραμματιστεί για τις 31 Αυγούστου 1988, αλλά αναβλήθηκαν λόγω του πολέμου Ιράν-Ιράκ .  Στις εκλογές συμμετείχαν 921 υποψήφιοι,  και το Κόμμα Μπάαθ κέρδισε 207 από τις 250 έδρες. Οι υπόλοιπες 43 κατανεμήθηκαν μεταξύ ανεξαρτήτων υποψηφίων και των κομμάτων του Εθνικού Προοδευτικού Μετώπου.

## Αποτελέσματα

## Παραπομπές

1989
Κατηγορία:Εκλογές του 1989
Ιρακινές βουλευτικές εκλογές 1996

**Κοινοβουλευτικές εκλογές** διεξήχθησαν στο Ιράκ στις 24 Μαρτίου 1996.  Στις εκλογές συμμετείχαν 689 υποψήφιοι,  αν και 30 βουλευτές διορίστηκαν για να εκπροσωπήσουν το Ιρακινό Κουρδιστάν .  Το αποτέλεσμα ήταν άλλη μια νίκη για το Κόμμα Μπάαθ, το οποίο κέρδισε 161 από τις 250 έδρες. Η προσέλευση των ψηφοφόρων αναφέρθηκε ότι ανήλθε στο 93,5%. 

Όλοι οι υποψήφιοι «είχαν εγκριθεί εκ των προτέρων από επιτροπή υπό την προεδρία του υπουργού Δικαιοσύνης». 

## Αποτελέσματα

## Παραπομπές

1996
Κατηγορία:Εκλογές του 1996
Αθλητικό Μέγαρο Τιφλίδας

Το **Αθλητικό Μέγαρο Τιφλίδας** () είναι κλειστή αρένα πολλαπλών χρήσεων, η οποία βρίσκεται στην Τιφλίδα της Γεωργίας. Η αρένα φιλοξενεί συνήθως αγώνες καλαθοσφαίρισης, χειροσφαίρισης, τζούντο, αντισφαίρισης, πυγμαχία και άλλους αγώνες και διοργανώσεις με μεγάλη προσέλευση.

## Ιστορία
Χτισμένη το 1961, η αρένα χρησιμοποιήθηκε κυρίως για τους αγώνες καλαθοσφαίρισης της τοπικής Ντιναμό Τιφλίδας και εξακολουθεί να είναι η μεγαλύτερη αρένα σχεδιασμένη για καλαθοσφαίρισης σε όλες τις πρώην διάδοχες χώρες της ΕΣΣΔ.

Η αρένα ανακαινίστηκε το 2007 και άνοιξε ξανά στις 22 Αυγούστου 2007, με δικαιώματα διαχείρισης που δόθηκαν στην Logic Group Ltd με συμβόλαιο 30 ετών.Αυτή ήταν η πρώτη φάση ανακαίνισης και ανακατασκευής, με τη δεύτερη φάση να περιλαμβάνει την αλλαγή της οροφής του κτιρίου και την εγκατάσταση νέων ατομικών καθισμάτων. Το συνολικό κόστος της ανακαίνισης υπολογίστηκε σε 5 εκατομμύρια δολάρια ΗΠΑ.

## Συναυλίες
Το Αθλητικό Μέγαρο Τιφλίδας είναι ένα από τα μεγαλύτερα γήπεδα για συναυλίες στη Γεωργία. Πολλές διεθνείς και εθνικές εκδηλώσεις έχουν πραγματοποιηθεί εδώ.

* Ίαν Γκίλαν (1990, εξαντλήθηκαν 5 συναυλίες στη σειρά)
* Άλλα Πουγκατσιόβα
* Λέλα Τσούρτσουμια - Η Λέλα είναι Γεωργιανή ποπ τραγουδίστρια, η οποία κατείχε το ρεκόρ προσέλευσης στο Αθλητικό Μέγαρο Τιφλίδας. Αν και η αρένα φιλοξενεί περίπου 11.000 άτομα, για 1 συναυλία της Λέλα Τσούρτσουμια εξαντλήθηκαν 18.000 εισιτήρια, στις 22 Μαΐου 2002. (περίπου 25.000 άτομα περίμεναν τα εισιτήρια)

Ο χώρος θα φιλοξενούσε τον Παιδικό Διαγωνισμός Τραγουδιού Eurovision 2017 στις 26 Νοεμβρίου 2017. Ωστόσο, αργότερα επιλέχθηκε για τη φιλοξενία το Ολυμπιακό Μέγαρο Τιφλίδας χωρητικότητας 4.000 ατόμων, το οποίο θεωρήθηκε καταλληλότερο για τη φιλοξενία του διαγωνισμού.

## Παραπομπές


## Εξωτερικοί σύνδεσμοι
* 

Κατηγορία:Γήπεδα καλαθοσφαίρισης στη Γεωργία
Κατηγορία:Γήπεδα χειροσφαίρισης στη Γεωργία
Κατηγορία:Κτίρια και κατασκευές στην Τιφλίδα
Ιρακινές βουλευτικές εκλογές 1980

**Κοινόβουλευτικές εκλογές** διεξήχθησαν στο Ιράκ στις 20 Ιουνίου 1980, για πρώτη φορά από το 1958 και την εφαρμογή νέου συντάγματος το 1970. Στις εκλογές συμμετείχαν περίπου 860 υποψήφιοι και το Κόμμα Μπάαθ κέρδισε 187 από τις 250 έδρες, ενώ οι υπόλοιπες κατανεμήθηκαν μεταξύ των κομμάτων του Εθνικού Προοδευτικού Μετώπου και ανεξαρτήτων. Η προσέλευση των 6.044.068 εγγεγραμμένων ψηφοφόρων ανήλθε περίπου στο 80%. 

## Αποτελέσματα

## Παραπομπές


1980
Κατηγορία:Εκλογές του 1980
Ιρακινές βουλευτικές εκλογές 2000

**Κοινοβουλευτικές εκλογές** διεξήχθησαν στο Ιράκ στις 27 Μαρτίου 2000.  Στις εκλογές συμμετείχαν 522 υποψήφιοι,  μεταξύ των οποίων 25 γυναίκες.  Ενώ υπήρχε ένας αριθμός υποψηφίων, όλοι οι ανεξάρτητοι υποψήφιοι ήταν τυπικά πιστοί στο Κόμμα Μπάαθ και οι υπόλοιποι υποψήφιοι ήταν μέλη του κόμματος. 

Το Κόμμα Μπάαθ κέρδισε 165 από τις 250 έδρες. Από τις 85 εναπομείνασες έδρες, 55 κέρδισαν ανεξάρτητοι υποψήφιοι και 30 βουλευτές διορίστηκαν από την κυβέρνηση για να εκπροσωπήσουν τις βόρειες κουρδικές περιοχές Σουλεϊμανίγια, Ερμπίλ και Ντοχούκ, όπου δεν έγιναν εκλογές και οι οποίες δεν ήταν υπό τον έλεγχο της ιρακινής κυβέρνησης από τον Πόλεμο του Κόλπου . 

Οι κοινοβουλευτικές εκλογές του 2000 ήταν οι τελευταίες που διεξήχθησαν μέχρι την πτώση του Σαντάμ Χουσεΐν. Οι εγγεγραμμένοι ψηφοφόροι ήταν 9.200.000.

## Αποτελέσματα

## Παραπομπές

2000
Κατηγορία:Εκλογές του 2000
Καμασαρύη Φιλότεκνος

Η **Καμασαρύη Β΄** η *Φιλότεκνος* ή **Κομοσαρύη** (2ος αι. πΧ.) από τη δυναστεία των Σπαρτοκιδών ήταν κόρη του Σπάρτοκου Ε΄ και ηγεμών τού βασιλείου τού Βοσπόρου από το 180-150 π.Χ. Ήταν σύζυγος του εξαδέλφου της Παιρισάδη Γ΄  και εγγονή του Λεύκωνα Β΄. Συγκυβέρνησε με τον Παιρισάδη Γ΄.

## Η βασιλεία της
Η Καμασαρύη είναι πιθανώς η συνονόματη μίας από τους προγόνους της, ονόματι Koμοσαρύη, μίας άλλης βασίλισσας τού Βοσπόρου μικρής σημασίας, που παντρεύτηκε επίσης τον εξάδελφό της, ονόματι Παιρισάδης Α΄. Μετά το τέλος τού παππού της Λεύκωνα Β΄, ήταν μάλλον πολύ νέα για να κυβερνήσει ως κληρονόμος (αυτή ή ο πατέρας της), έτσι ο Υγιαίνων, εξέχον μέλος της αριστοκρατίας, κυβέρνησε ως άρχων και πιθανότατα ως αντιβασιλέας πιθανώς μέχρι την ενηλικίωσή της ή του πατέρα της. Η Καμασαρύη κυβέρνησε μέχρι το 200 π.Χ., οπότε ο πατέρας της Σπάρτοκος Ε΄ έγινε βασιλιάς και κυβέρνησε μέχρι το 180 π.Χ.

Η Καμασαρύη έγινε βασίλισσα το 180 π.Χ. και ήταν πολύ ενεργή πολιτικά καθ' όλη τη διάρκεια της βασιλείας της ως βασίλισσα, καθώς αναφέρεται σε πολλές επιγραφές: η ίδια και ο σύζυγός της Παιρισάδης Γ΄ τιμήθηκαν στους Δελφούς για τη μεταχείριση των ξένων στο βασίλειό τους. Κάποια στιγμή κατά τη διάρκεια τής βασιλείας της πήρε το επίθετο *Φιλότεκνος*, που σημαίνει «στοργική με τα παιδιά της», πιθανώς για να δείξει έναν ισχυρό δεσμό με τα παιδιά της. Γέννησε πιθανώς δύο γιους στον Παιρισάδη Γ΄, τον Παιρισάδη Δ΄ και τον Παιρισάδη Ε΄, τους τελευταίους ηγεμόνες τού βασιλείου τού Βοσπόρου. 

Πριν από το 160 π.Χ. ο Καμασαρύη παντρεύτηκε τον Αργώτη, ο οποίος μπορεί να ήταν ένας Σκύθης πρίγκιπας και γιος ενός ιδιώτη, που ονομαζόταν Ίσανθος.

## Διαδοχή
Την Καμασαρύη διαδέχθηκε ο πιθανώς μεγαλύτερος γιος της Παιρισάδης Δ΄ το 150 π.Χ., ο οποίος πήρε το επίθετο *Φιλομήτωρ*, ίσως για να δείξει μία ισχυρή στοργή προς τη μητέρα του. Αργότερα τον διαδέχθηκε ο Παιρισάδης Ε΄ το 125 π.Χ., ο τελευταίος Σπαρτοκίδης ηγεμόνας τού βασιλείου του Βοσπόρου. 

## Δείτε επίσης
* Κατάλογος βασιλέων του Κιμμερίου Βοσπόρου

## Παραπομπές


Κατηγορία:Δυναστεία των Σπαρτοκιδών